钦定古今图书集成/历象汇编/乾象典/第046卷 > 天市垣
## 钦定古今图书集成/历象汇编/乾象典/第046卷 > 天市垣

按《星经》，“天市垣五十六星，在房心北，主权衡，一名天
旗门左星”，入尾一度，去北辰九十四度也。

按《史记天官书》：“旗中四星曰天市。”

〈注〉《正义》曰：“天市二十二星，房心东北，主国聚市交

易之所。一曰天旗。”

按：《汉书天文志》同。

按《晋书天文志》：“天市垣二十二星，在房心东北，主权
衡，主聚众。一曰天旗庭，主斩戮之事也。”

按：《隋书天文志》同。

按《宋史天文志》：“天市垣二十二星，在氐、房、心、尾、箕半，
内宫之内。”“东蕃十一星，南一曰宋，二曰南海，三曰燕，
四曰东海，五曰徐，六曰吴越，七曰齐，八曰中山，九曰
九河，十曰赵，十一曰魏。西蕃十一星，南一曰韩，二曰
楚，三曰梁，四曰巴，五曰蜀，六曰秦，七曰周，八曰郑，九
曰晋，十曰河间，十一曰河中。象天王在上，诸侯朝王”，
王出皋门大朝会，西方诸侯在应门左，东方诸侯在应门右。其率诸侯幸都市也，亦然。一曰，在房心东北，
王权衡，主聚众。又曰：“天旗庭”，主斩戮事。

按《观象玩占》，“天市垣二十二星，在房心东北，一曰天
府，一曰长城，天子之市也，主权衡，主聚众。一曰天旗
庭，天子之旗帜，主斩戮之事。”又曰：“天市者，都市也，天
下之所会也。”石氏曰：“天市垣二十二星，主四方边门。
左一星，宋也，次卫，次燕，次东海，次徐，次泰山，次齐，次
河中，次赵，次魏，次中山，次河间；右一星，韩也，次楚，次”
巴，次梁、蜀，次秦，次郑，次晋。

按《历学会通》：“天市垣，天之都市。”